

**MAGYAR AGRÁR- ÉS ÉLETTUDOMÁNYI EGYETEM**

**Magyarország egyik legnagyobb egyeteme és tudásközpontja, a gödöllői székhelyére, a Jogi és Közbeszerzési Igazgatóság Általános és Gazdasági Jogi Osztályára munkatársat keres az alábbi pozícióba:**

**JOGTANÁCSOS/JOGÁSZ**

**A jogviszony időtartama:**

* Határozatlan idejű

**Munkaidő:**

* Teljes munkaidő

**Munkavégzés helye:**

2100 Gödöllő, Páter Károly u. 1.

**Főbb feladatok, munkák:**

* feladata az Egyetem jogi feladataiban történő proaktív közreműködés, a rábízott ügyek önálló ügyintézése, elsősorban általános és gazdasági jogi területen
* szerződések önálló szerkesztése
* az Egyetem polgári jogi, gazdasági jogi és munkajogi feladatainak támogatása
* hivatalos levelezések Egyetem nevében történő lefolytatása hatóságokkal, külső partnerekkel
* peres és nem peres eljárásokban előkészítő tevékenység ellátása
* ingatlanügyekkel kapcsolatos jogi támogatás
* jogi kutatómunka kifejtése
* az Egyetem egyes szervezeti egységeitől érkező jogi jellegű megkeresések megválaszolása, jogi tanácsadás
* mindegy egyéb jogi jellegű feladat, jogi problémamegoldás, amely a napi gyakorlatban felmerül

**Az álláshoz tartozó elvárások:**

* jogász végzettség, illetve jogtanácsosi munkakörben történő alkalmazáshoz jogi szakvizsga
* egy világnyelvből legalább komplex B2 típusú (korábbi elnevezéssel: középfokú "C" típusú nyelvvizsga) államilag elismert nyelvvizsga
* legalább 2 év releváns jogi területen szerzett gyakorlat
* a jogi pálya iránti elhivatottság, nyitottság az új ismeretek befogadására
* nagy munkabírás, jó problémamegoldó képesség
* számítógépes irodai alkalmazások felhasználói szintű ismerete
* cselekvőképesség; büntetlen előélet
* Magyar állampolgárság, vagy külön jogszabály szerint szabad mozgás és tartózkodás jogával rendelkező, illetve bevándorolt vagy letelepedett személy státusz
* aktív védettségi igazolvány megléte

**A pályázat elbírálásánál előnyt jelent:**

* angol nyelven történő magabiztos kommunikáció elsősorban írásban
* hazai, és/vagy Európai Uniós pályázatokban szerzett tapasztalat
* közbeszerzés területén szerzett tapasztalat

**A pályázat részeként benyújtandó iratok, igazolások:**

* Fényképes szakmai önéletrajz
* Motivációs levél a bérigény megjelölésével
* Iskolai végzettséget, esetleges szakképzettséget igazoló okiratok másolata, nyelvvizsgát igazoló okiratok másolata.
* Három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata, vagy tudomásulvételi nyilatkozat arról, hogy amennyiben kiválasztásra került, úgy 3 hónapnál nem régebbi, eredeti hatósági erkölcsi bizonyítványt kell az alkalmazás előtt benyújtania,
* Nyilatkozat arról, hogy a pályázat elbírálásában résztvevők a pályázati anyagba betekinthetnek

**Juttatások:**

* Versenyképes jövedelem
* Cafeteria (SZÉP kártya)
* Utazási költségtérítés az egyetem vonatkozó szabályzatai szerint
* Szolgálati mobiltelefon
* Szakmai tréningek

**Egyéb információ az állásról:**

* A Magyar Agrár- és Élettudományi Egyetem Magyarország egyik meghatározó állami egyeteme és tudásközpontja rendkívül szerteágazó tevékenységi körrel és az egész országra kiterjedő campus- és intézeti hálózattal. Az ideális jelölt legalább 2 év releváns jogi tapasztalattal rendelkezik és önálló, felelős munkavégzésre képes. A pozíciót elnyerő személy az Általános és Gazdasági Jogi Osztályvezető irányítása alatt, a jogtanácsosokkal és jogászokkal együttműködve végzi majd a tevékenységét. Feladata szerteágazó lesz, amely számos jogterületet felölel, mégis kiemelten a polgári joghoz, a gazdasági joghoz kapcsolódik. A munkakör betöltéséhez a jogi szakvizsga előnyt jelent, de nem szükséges feltétel.
* A munkabér tekintetében a felek megállapodása az irányadó.
* Munkáltató a pályázatok előzetes áttekintését követően dönthet akként, hogy a pályázót személyes megjelenésre nem hívja meg, illetve előfordulhat, hogy az interjú elektronikus eszközön keresztül történik.

**A jelentkezés határideje: 2022. február 15.**

**A munkakör betölthetőségének időpontja:**

A munkakör a pályázat sikeres lezárását követően azonnal betölthető.

**A pályázatok benyújtásának módja:**

* Az andresin.szilvia@uni-mate.hu e-mail címen keresztül. A tárgyban kérjük megjelölni a betöltendő munkakör elnevezését: „jogtanácsos/jogász” és a pályázat azonosító számát: MATE-K/388-1/2022.

**A pályázat elbírálásának módja, rendje:**  
A MATE szervezeti és működési szabályzatában és a foglalkoztatási követelményrendszerben rögzítettek szerint.

**Állás, munka területe(i):**

* **Jog, Jogi tanácsadás, Jogász, Jogtanácsos, Ügyvéd, Jogi előadó, Jogi referens**

**Gödöllő, 2022.01.14.**